Jwale, haeba ho nale seseng (Kea leboha, moratuwa) -- haeba ho etsahala hore ebe o nale potso kelellong ya hao, ke rata hore, hore haeba ke arabile dipotso tseo, oka phahamisa feela letsoho hore ketle ke arabe. Hobane hape ke mona bakeng sa MaGerike, BaHeberu -- bobedi Ba Gerike le Ba Heberu ka tlhaho ke ma lexicon, ka tlhalosa ya puo (Lea bona?), hobane babang ba bona ba botsa dipotso: BaHeberu le MaGerike. 38Lekgatheng leo, bangodi le bafarisi ba bang ba re ho Jesu: Moruti, re rata re ka o bona o etsa mohlolo. 39Empa a ba araba, a re: Moloko ona o lonya, o mofebi, o batla mohlolo; empa ha o ka ke wa newa mohlolo, haese mohlolo wa moporofeta Jonase. 40Hobane jwaloka Jonase ha a bile matsatsi a mararo le masiu a mararo ka mpeng ya hlapi e kgolo, Mora motho le yena o tla ba maleng a lefatshe matsatsi a mararo le masiu a mararo. 41Banna ba Ninive ba tla ema kahlolong le moloko ona, ba o tswe, hobane ba kile ba baka ka mokgosi wa Jonase; kanthe e moholo ho Jonase o teng mona. 42Mofumahadi wa Borwa o tla ema kahlolong le moloko wona, a o tswe; hobane o ne a tlohe pheletsong tsa lefatshe, ho tla mamela bohlale ba Salomone; mme bonang, e moholo ho Salomone o teng mona.